ปฏิกิริยาต่อการรุกรานยูเครนโดยรัสเซีย
ประเทศ > ทวีปยุโรป

กรีซ
ประธานาธิบดีคาเตรินา ซาเกลลาโรปูโล กล่าวว่า "เราขอประณามเป็นอย่างยิ่งต่อการโจมตีของรัสเซียในประเทศเอกราช" เพราะเป็น "การละเมิดกฎหมายระหว่างประเทศและค่านิยมของเราอย่างชัดเจน"
นายกรัฐมนตรีคีรีอาโกส มิตโสตากิส แถลงประณามการกระทำอันเป็น "ผู้เปลี่ยนแปลงประวัติศาสตร์" ของรัสเซียต่อยูเครน
คอซอวอ – นายกรัฐมนตรีอัลบิน กูร์ติ แถลงประณามการรุกรานของรัสเซียว่าเป็น "การรุกรานทางทหารครั้งใหญ่ที่สุด ไม่เพียงแต่ในยุโรป แต่นับตั้งแต่สิ้นสุดสงครามโลกครั้งที่สอง" โดยระบุว่า "เรายืนหยัดร่วมกับสหภาพยุโรป เนโท สหรัฐ และสหราชอาณาจักรในด้านอธิปไตยของรัฐ บูรณภาพแห่งดินแดน ความเป็นอิสระของประเทศ และสิทธิในการตัดสินใจด้วยต้นเองของประชาชนชาวยูเครน" ควบคู่ไปกับการลงโทษโดยรัฐสภาคอซอวอ ขณะเดียวกัน ประธานาธิบดีโยซา ออสมานี กล่าวว่า ชาวคอซอวอสนับสนุนชาวยูเครน "ในระหว่างที่พวกเขาเผชิญกับสงครามที่ไม่มีการยั่วยุ จากการรุกรานของรัสเซีย" โดยระบุในทวิตเตอรร์ว่า "เราจะทำงานร่วมกับพันธมิตรของเรา... อำนาจของรัสเซียจะไม่ได้รับชัยชนะ เสรีภาพและประชาธิปไตยจะเป็นฝ่ายชนะ" แถลงการณ์ร่วมของประธานาธิบดี นายกรัฐมนตรี และรัฐมนตรีอาวุโสของคอซอวอ ได้ประณามความพยายามเทียบเคียงกับการประกาศอิสรภาพของคอซอวอจากเซอร์เบียว่า "ความพยายามของเผด็จการปูตินในการอ้างถึงกรณีคอซอวอนั้น ไม่ใช่กรณีเดียวกันอย่างสิ้นเชิง เป็นการดูถูก และพยายามอำพราง ขาดฐานหรือเหตุผลใด ๆ สำหรับการโจมตีอย่างป่าเถื่อนของกองกำลังของตนต่อรัฐอธิปไตย"
โครเอเชีย – นายกรัฐมนตรีอันเดรย์ เปลงกอวิช ออกแถลงการณ์บนทวิตเตอร์ว่า "เราขอประณามการรุกรานและการรุกรานยูเครนโดยรัสเซียอย่างแข็งขัน การโจมตีที่ไร้การยั่วยุนี้เป็นการละเมิดอธิปไตยของยูเครนและกฎหมายระหว่างประเทศอย่างร้ายแรง" นอกจากนี้ เปลงกอวิชยังได้พบกับเอกอัครรัฐทูตยูเครนประจำโครเอเชีย โดยระบุว่า โครเอเชียจะสนับสนุนมาตรการคว่ำบาตรของสหภาพยุโรป และพร้อมจะให้ความช่วยเหลือด้านมนุษยธรรมและทางเทคนิคแก่ยูเครน
การเดินขบวนสนับสนุนในกรุงปรากเมื่อวันที่ 27 กุมภาพันธ์ 2565 เช็กเกีย
ประธานาธิบดีมิโลช เซมาน เรียกร้องในการปราศัยต่อสาธารณชนเมื่อวันที่ 24 กุมภาพันธ์ว่า "การรุกรานนั้นเป็นการรุกรานโดยปราศจากการยั่วยุ" และ "รัสเซียได้ก่ออาชญากรรมต่อสันติภาพ" โดยเขาเรียกร้องให้คว่ำบาตรรัสเซียอย่างรุนแรง นอกจากนี้ เขายังกล่าวด้วยว่า ตัวเขาเองนั้น "ผิด" ที่ยืนกรานในช่วงสองสามวันก่อนหน้าที่ว่ารัสเซียจะไม่บุกยูเครน
นายกรัฐมนตรีเปตร์ ฟีอาลา กล่าวว่า รัฐบาลของเขาได้ถอนข้อตกลงในการดำเนินงานสถานกงสุลรัสเซียในคาร์โลวีวารีและเบอร์โน และได้ระงับการดำเนินงานของสถานกงสุลสาธารณรัฐเช็กในเซนต์ปีเตอร์สเบิร์กและเยคาเตรินเบิร์ก และได้หยุดการออกวีซ่าให้พลเมืองรัสเซีย นอกจากนี้ เขายังประกาศด้วยว่า สาธารณรัฐเช็กจะยืนกรานใช้มาตรการคว่ำบาตรต่อต้านรัสเซียที่เข้มงวดที่สุด และจะพัฒนาตำแหน่งที่โหดร้ายที่สุดต่อรัสเซีย
ซานมารีโน – รัฐมนตรีว่าการกระทรวงการต่างประเทศซามารีโน ออกแถลงการณ์ว่า "การยกระดับทางทหารในยูเครนเป็นบาดแผลขนาดใหญ่สำหรับประชาชนและทุกประเทศที่เชื่อมั่นในคุณค่าของสันติภาพ และขอประณามสงครามอย่างรุนแรง" และ "สถาบันและรัฐบาลของซานมารีโนต่างตกใจเป็นอย่างมากในช่วงเวลานี้"
ไซปรัส – ประธานาธิบดีนิโคส อานาสตาเซียเดส ทวีตประณาม "ในเงื่อนไขที่รุนแรงที่สุด" ขณะเดียวกันไอโออันนิส คาซูลิดิส รัฐมนตรีว่าการกระทรวงต่างประเทศ เรียกร้องให้มีการหยุดยิงและกล่าวว่า "นี่เป็นการปฏิบัติการทางทหารภายในยุโรป ซึ่งเป็นสิ่งที่เราหลีกเลี่ยงได้มาตั้งแต่สิ้นสุดสงครามโลกครั้งที่สอง"
เดนมาร์ก – นายกรัฐมนตรีเมตเต เฟรเดอริกเซน กล่าวว่าเป็น "วันที่มืดมนสำหรับสันติภาพทั่วโลก" ขณะที่ระบุว่ารัฐบาลของเธอพร้อมที่จะรับผู้ลี้ภัยชาวยูเครน
หมู่เกาะแฟโร – ความคิดเห็นจากนายกรัฐมนตรีบาร์ดูร์ ออนสไตก์ นีลเซน "วันนี้เป็นวันที่น่าเศร้าและเรามีความคิดเช่นเดียวกับชาวยูเครน นี่ไม่ใช่เพียงการโจมตียูเครน แต่ยังรวมถึงสันติภาพของยุโรปด้วย หมู่เกาะแฟโรประณามอย่างรุนแรง การรุกรานยูเครนโดยรัสเซียนั้น เป็นการโจมตีที่ละเมิดกฎหมายระหว่างประเทศ ซึ่งมีจุดมุ่งหมายเพื่อรักษาความยุติธรรม ความมั่นคง และเสถียรภาพอย่างชัดเจน"
นครรัฐวาติกัน – สมเด็จพระสันตะปาปาฟรานซิสตรัสว่า เหตุการณ์ในยูเครนทำให้ทรงเกิด "ความปวดร้าวในพระทัย" สมเด็จพระสันตะปาปาทรงกำหนดให้วันที่ 2 มีนาคม วันพุธรับเถ้า เพื่อเป็นวันแห่งสวดอ้อนวอนและการอดอาหารเพื่อสันติภาพ ในการทูตอย่างที่ไม่เคยปรากฏมาก่อน สมเด็จพระสันตะปาปาเสด็จไปยังสถานเอกอัครราชทูตรัสเซียประจำสันตะสำนัก เมื่อวันที่ศุกร์ที่ 25 กุมภาพันธ์ เพื่อถ่ายทอดความกังวลเกี่ยวกับการรุกรานยูเครนโดยรัสเซียต่อเอกอัครราชทูตของรัฐบาลมอสโก
มาซิโดเนียเหนือ
ประธานาธิบดีสแตวอ แปนดารอฟสกี ประณามการรุกรานของรัสเซียว่าเป็น "การโจมตีบูรณภาพแห่งดินแดนและอธิปไตยของยูเครน ละเมิดหลักการพื้นฐานของกฎหมายระหว่างประเทศอย่างโจ่งแจ้ง โจมตีระเบียบประชาธิปไตย และภัยคุกคามต่อความมั่นคงของยุโรป"
นายกรัฐมนตรีดีมีตาร์ โควาเซฟสกี ประกาศความพร้อมของรัฐบาลในการรับผู้ลี้ภัยจากยูเครน หากสถานการณ์นั่นเลวร้ายลงอีก
นอร์เวย์ – นายกรัฐมนตรียูนาส การ์ สตอร์ ยืนยันว่านอร์เวย์ "ประณามการโจมตีทางการทหารของรัสเซียต่อยูเครนในเงื่อนไขที่รุนแรงที่สุด"
เนเธอร์แลนด์ – นายกรัฐมนตรีมาร์ก รึตเตอ ประณามการกระทำของรัสเซียใน "เงื่อนไขที่รุนแรงที่รุนแรงที่สุด" โดยกล่าวว่า "ประเทศหนึ่งและชายคนหนึ่งจะต้องรับผิดชอบ" พร้อมเรียกร้องให้ "คว่ำบาตรสูงสุด" ต่อรัสเซีย สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์และสมเด็จพระราชินีมักซิมาแห่งเนเธอร์แลนด์ ตรัสว่า "เราขอส่งกำลังใจให้ชาวยูเครนและทุกคนที่ได้รับผลกระทบจากความรุนแรง"
บอสเนียและเฮอร์เซโกวีนา
เซลีโก กอมชิชสมาชิกไตรภาคีประธานาธิบดี กล่าวว่า บอสเนียจะสนับสนุนยูเครนตามความสามารถ
ขณะที่เซลีโก กอมชิชและเชฟิก จาเฟโรวิช สมาชิกโครเอเชียและบอสเนียของไตรภาคีประธานาธิบดี ออกแถลงการณ์แยกกันในการประณามการรุกรานของรัสเซีย มิโลราด โดดิก สมาชิกเซอร์เบียไม่ได้กล่าว แทนที่จะระบุว่าบอสเนียและเฮอร์เซโกวีนานั้นเป็นกลาง โดยระบุเมื่อวันก่อนว่าเหตุการณ์แสดงให้เห็นว่าเป็นการตัดสินใจที่ดีสำหรับบอสเนียและเฮอร์เซโกวีนาจะไม่เข้าสู่เนโท และประเทศนั้นไม่สนับสนุนการคว่ำบาตร
บิเซรา ตูร์โกวิก รัฐมนตรีว่าการกระทรวงการต่างประเทศกล่าวว่า "บอสเนียและเฮอร์เซโกวีนายังคงยึดมั่นในอำนาจอธิปไตยและบูรณภาพแห่งดินแดนของยูเครน และเราเรียกร้องให้ยุติการต่อสู้และการทิ้งระเบิดในทันที! หลักการ OSCE ความั่นคง และกฎหมายระหว่างประเทศกำลังถูกโจมตีอยู่ในวันนี้ ความเกลียดชังและความทุกข์ทรมานของพลเรือนผู้บริสุทธิ์จะต้องยุติลงในทันที" เธอกล่าว โดยรัฐมนตรีตูร์โกวิกเรียกร้องให้รัสเซียและเบลารุสงดใช้กำลังเพื่อสันติภาพ เสถียรภาพระดับภูมิภาค และระดับโลก
บัลแกเรีย – บัลแกเรียประณามการรุกราน และนายกรัฐมนตรีคิริล เพตคอฟกล่าวว่า "เราเห็นว่าการรุกรานนี้ไม่ได้ถูกกระตุ้นโดยฝ่ายยูเครน และการกระทำดังกล่าวในยุโรปเป็นสิ่งที่ยอมรับไม่ได้"
สเตฟาน ยาเนฟ รัฐมนตรีว่าการกระทรวงกลาโหมบัลแกเรียถูกไล่ออก เนื่องจากยืนกรานว่าการเรียกว่าเป็นสงครามนั้นผิด โดยเรียกเป็น "ปฏิบัติการ" นอกจากนี้เขายังได้กล่าวอีกว่า ไม่จำเป็นที่บัลแกเรียจะต้องยอมรับตำแหน่ง "หนุนรัสเซีย หนุนอเมริกา หรือหนุนยุโรป"
เบลเยียม – นายกรัฐมนตรีอาเล็กซันเดอร์ เดอ โกร กล่าวว่า สหภาพยุโรปต้องการ "การคว่ำบาตรที่เจ็บแสบ" โดยเฉพาะอย่างยิ่งกับ "ชนชั้นปกครอง"
โปรตุเกส – นายกรัฐมนตรีอังตอนียู กอชตา "ประณามอย่างรุนแรงต่อการปฏิบัติการทางทหารของรัสเซียบนแผ่นดินยูเครน" ในการแถลงข่าวภายหลังจากการประชุมร่วมกับรัฐมนตรีว่าการกระทรวงการต่างประเทศและการต่างประเทศ รัฐมนตรีว่าการกระทรวงกลาโหม และเสนาธิการทั่วไป
โปแลนด์ – นายกรัฐมนตรีมาแตอุช มอราวีแยตสกีทวีตว่า "เราต้องตอบสนองโดยทันทีต่อการรุกรานของรัสเซียต่อยูเครน ยุโรปและโลกเสรีต้องหยุดปูติน", และรัฐบาลยังได้ประกาศว่าประเทศโปแลนด์นั้น "พร้อมที่จะรับผู้อพยพและได้เตรียมโรงพยาบาลและรถไฟเพื่อขนส่งชาวยูเครนที่ได้รับบาดเจ็บจากการโจมตีไว้แล้ว" สภาการแพร่ภาพออกอากาศแห่งชาติของโปแลนด์ได้สั่งห้ามเครือข่ายโทรทัศน์อาร์ที ซึ่งเป็นสื่อภายใต้การควบคุมของรัฐบาลรัสเซียออกอากาศตั้งแต่วันที่ 24 กุมภาพันธ์
ฝรั่งเศส – แอมานุแอล มาครง ประธานาธิบดีฝรั่งเศส กล่าวว่า เขาได้พูดคุยกับปูติน และร้องขอให้ "หยุดการต่อสู้และใช้การพูดคุยกับประธานาธิบดียูเครน" และเรียกร้องให้ "ยุติการปฏิบัติการทางทหารของรัสเซียในยูเครนทันที"
ฟินแลนด์
ประธานาธิบดีเซาลี นีนิสเตอ ประณามการโจมตีของรัสเซียและประธานาธิบดีวลาดิมีร์ ปูติน โดยกล่าวว่า "ขณะนี้หน้ากากของเขาได้เปิดออกแล้ว และมองเห็นได้แต่ใบหน้าเย็นชากระหายสงครามเท่านั้น"
นายกรัฐมนตรีซันนา มาริน กล่าวว่า การรุกรานยูเครนโดยรัสเซียนั้นได้เปลี่ยนแปลงการอภิปรายเกี่ยวกับการเข้าเป็นสมาชิกภาพของเนโทในประเทศของเธอ และได้เขียนบนทวิตเตอร์ว่า "การโจมตีเป็นการระเมิดกฎหมายระหว่างประเทศอย่างร้ายแรง และคุกคามชีวิตของพลเรือนจำนวนมาก ฟินแลนด์แสดงออกและสนับสนุนยูเครนอย่างมั่นคง และเรากำลังมองหาวิธีการที่จะเพิ่มการสนับสนุนนี้" วันที่ 25 กุมภาพันธ์ 2565 โฆษกกระทรวงการต่างประเทศของรัสเซียได้กล่าวข่มขู่ว่า "จะคุกคามทางทหารและการเมือง" ต่อฟินแลนด์ หาฟินแลนด์พยายามที่จะเข้าร่วมเนโท
มอนเตเนโกร – ประธานาธิบดีมีโล จูกาโนวิค ประณามการรุกรานของรัสเซียโดยกล่าวว่า "เป็นการละเมิดหลักการพื้นฐานทั้งหมดของกฎหมายระหว่างประเทศ บ่อนทำลายความมั่นคงของยุโรป และเป็นอันตรายต่อความมั่นคง เราเข้าร่วมเรียกร้องให้ผู้นำสหภาพยุโรปให้รัสเซียยุติการสู้รบอย่างเร่งด่วน ถอนกำลังออกจากยูเครน และเคารพในบูรณภาพแห่งดินแดนและอธิปไตยของยูเครน" รองนายกรัฐมนตรีดรีตัน อาบาโซวิช ยังทวีตว่า มอนเตเนโกรนั้นยืนหยัดร่วมกับพันธมิตรเนโทและสหภาพยุโรป
มอลโดวา – ประธานาธิบดีไมอา ซานดู ประณามการกระทำอันเป็นสงครามของรัสเซียต่อยูเครน โดยกล่าวว่า "เป็นการฝ่าฝืนกฎหมายระหว่างประเทศอย่างโจ่งแจ้ง รวมถึงอธิปไตยและบูรณภาพแห่งดินแดนของยูเครน" เธอยังเสริมด้วยว่า มอลโดวาพร้อมที่จะรับผู้อพยพกว่าหมื่นคนที่อพยพออกจากยูเครนหลังจากการโจมตีของรัสเซีย และให้คำมั่นว่าจะเปิดพรมแดนเพื่อช่วยเหลือ
มอลตา – นายกรัฐมนตรีโรเบิร์ต อาเบลา กล่าวในระหว่างการประชุมผู้นำยุโรปว่า มอลตานัน "พูดเพื่อสนับสนุนสันติภาพในยูเครน" และเสริมว่า "โปรดอย่าเป็นภัยต่อจุดยืนเป็นกลางของมอลตา" เนื่องจากรัฐธรรมนูญของมอลตาระบุไว้ว่าประเทศเกาะแห่งนี้นั้นเป็นประเทศเป็นกลาง
โมนาโก
เจ้าชายอาลแบร์ที่ 2 เจ้าผู้ครองโมนาโก ทรงยืนยันการสนับสนุนยูเครนในแถลงการณ์ "รัฐเจ้าผู้ครองนั้นยืนยันอีกครั้งถึงการสนับสนุนกฎหมายระหว่างประเทศ และต่ออธิปไตย บูรณภาพ และความเป็นอิสระของรัฐต่าง ๆ" และ "โมนาโกจะอยู่เคียงข้างชาวยูเครนและสิทธิมนุษยชน"
รัฐมนตรีแห่งรัฐของโมนาโก ประกาศว่าเขากังวลต่อการบุกรุกและระบุว่าโมนาโกอยู่เคียงข้างชาวยูเครน นอกจากนี้ เขายังเรียกร้องให้รัสเซียยุติปฏิบัติการทางทหารโดยทันที และเพื่อให้การเจรจาดำเนินต่อไปได้
พระราชวังหลวงโมนาโกออกแถลงการณ์ว่า "รัฐเจ้าผู้ครองนั้นจะดำเนินการใช้มาตรการคว่ำบาตรในการแช่แข็งเงินทุน และคว่ำบาตรทางเศรษฐกิจโดยไม่รอช้าอย่างทีประเทศในยุโรปส่วนใหญ่ดำเนินการ"
เยอรมนี – อันนาเลนา แบร์บ็อค รัฐมนตรีว่าการกระทรวงการต่างประเทศกล่าวว่า โลกตื่นขึ้นอีกครั้งมาในโลกอีกใบที่แตกต่าง เธอประกาศคว่ำบาตรรัสเซียครั้งใหญ่ ส่วนนายกรัฐมนตรีโอลัฟ ช็อลทซ์ เรียกการรุกรานครั้งนี้ว่าเป็น "ความผิดพลาดร้ายแรง" ของปูติน ในขั้นต้น เยอรมนีห้ามการส่งอาวุธไปยังยูเครน และป้องกันไม่ให้เอสโตเนียส่งปืนครกที่ผลิตในเยอรมนีไปยังยูเครน เยอรมนีระบุว่ามีการส่งหมวกกันน็อคจำนวน 5,000 ใบ และโรงพยาบาลสนามไปยังยูเครน ซึ่งนี่ทำให้นายกเทศมนตรีกรุงเคียฟออกมาตอบโต้ว่า "แล้วพวกเขาจะส่งอะไรมาต่อล่ะ หมอนหนุนหรือ" วันที่ 26 กุมภาพันธ์ ผู้สังเกตการณ์มองว่าด้วยปฏิกิริยาต่อแรงกดดันที่เพิ่มขึ้นจากทั้งชาติพันธมิตรของเนโทและสหภาพยุโรป ในที่สุดเยอรมนีจึงเปลี่ยนแปลงการตัดสินใจ โดยอนุญาตให้มีการส่งปืนครกที่ผลิตในเยอรมนีจำนวน 9 กระบอกในเอสโตเนีย และเครื่องยิงระเบิดขับเคลื่อนด้วยจรวดจากเนเธอร์แลนด์จำนวน 400 และตกลงที่จะเพิ่มการส่งอาวุธต่อต้านรถถัง 1,000 เครื่องและระบบป้องต่อต้านอากาศยานสติงเกอร์ 500 เครื่องไปยังยูเครน การประชุมฉุกเฉินของรัฐสภาในวันที่ 27 กุมภาพันธ์ ช็อลทซ์กล่าวถึง "ยุคใหม่" ที่เริ่มต้นจากการรุกรานของรัสเซีย โดยจากนี้ไปเยอรมนีจะลงทุนมากกว่าเป้าหมายของประเทศเนโทที่ร้อยละ 2 ของผลิตภัณฑ์มวลรวมในประเทศเพื่อป้องกัน โดยเม็ดเงินจำนวน 1 แสนล้านยูโรจะพร้อมสำหรับการลงทุนในกองทัพบกในปี 2565 นี้
โรมาเนีย – ประธานาธิบดีเกลาส์ โยฮานิส ประณามการรุกรานของทหารรัสเซียต่อยูเครนผ่านทวิตเตอร์ เขาระบุอย่างชัดเจนว่า "โรมาเนียพร้อมกับชุมชนประชาธิปไตยระหว่างประเทศทั้งหมดขอปฏิเสธอย่างแข็งกร้าวต่อพฤติกรรมที่ขาดความรับผิดชอบ ซึ่งเป็นการบ่อนทำลายรากฐานของความสัมพันธ์ระหว่างประเทศ และระเบียบหฎหมายระหว่างประเทศในปัจจุบัน" ว่า "สหพันธรัฐรัสเซียได้แสดงให้เห็นอีกครั้งว่าพวกเขาไม่สนใจในการเจรจาที่สร้างสรรค์ที่เสนอโดยชุมชนยุโรปและยูโร-แอตแลนติก" และพลเมืองโรมาเนียควรออกจากยูเครนโดยเร็วที่สุด
ลักเซมเบิร์ก
นายกรัฐมนตรีซาวีเอ เบิทเทิล กล่าวประณามการรุกรานผ่านแถลงการณ์บนทวิตเตอร์
ฌอง อัสเซลบอร์น รัฐมนตรีว่าการกระทรวงการต่างประเทศให้สัมภาษณ์กับวิทยุท้องถิ่นว่า "การกำจัด" ปูติน "ทางกายภาพ" อาจเป็นหนทางเดียวที่จะยุติสงคราม ภายหลังเขาได้ออกมาอธิบายว่าคำพูดของเขานั้นเป็นเพียงการ "หลุดปาก" และปฏิกิริยาทางอารมณ์เมื่อได้ยินข่าวการโจมตีตามแต่ใจของรัสเซียในเมืองคาร์คิฟ
ลัตเวีย – เอกิลส์ เลวิตส์ ประธานาธิบดีลัตเวีย ประณามอย่างรุนแรงต่อการรุกรานยูเครนโดยรัสเซีย โดยเรียกร้องให้เสนอ "การสนับสนุนที่เป็นไปได้ทั้งหมดรวมไปถึงด้านอาวุธ" สำหรับยูเครน และ "การคว่ำบาตรที่รุนแรงที่สุดต่อรัสเซีย"
ลีชเทินชไตน์
ลีชเทินชไตน์ประณามการรุกรานในแถลงการณ์เผยแพร่บนเว็บไซต์ทางการของรัฐบาล
รัฐบาลลีชเทินชไตน์สัญญาว่าจะอุทิศเงินจำนวน 500,000 ฟรังก์สวิสจากงบประมาณด้านการพัฒนามนุษยธรรมระหว่างประเทศที่มีอยู่ให้แก่โครงการด้านมนุษยธรรม เพื่อช่วยเหลือผู้ที่ได้รับผลกระทบจากสงคราม
ลิทัวเนีย – ประธานาธิบดีแห่งลิทัวเนีย ประกาศภาวะฉุกเฉินหลังจากการรุกรานยูเครนโดยรัสเซีย โดยระบุว่ากองทัพจของประเทศเนโทให้ประจำการตามแนวชายแดนเพื่อตอบสนองต่อ "การรบกวนและการยั่วยุที่อาจเกิดขึ้นจากกองกำลังทหารขนาดใหญ่จำนวนมากในรัสเซียและเบลารุส"
สเปน
นายกรัฐมนตรีเปโดร ซันเชซ ประณาม "การปฏิบัติการทางทหารที่ไม่สามารถทนได้ของรัฐบาลรัฐเซียในดินแดนยูเครน" ผ่านทวิตเตอร์ หลังจากการประชุมของคณะมนตรีความมั่นคงแห่งชาติสเปน โดยมีสมเด็จพระราชาธิบดีเฟลิเปที่ 6 แห่งสเปนเป็นองค์ประธาน
โฆเซ มานวย อัลบาเรส รัฐมนตรีว่าการกระทรวงการต่างประเทศ เรียกการโจมตีของรัสเซียว่า "ไม่ยุติธรรม" และ "เป็นการละเมิดกฎหมายระหว่างประเทศอย่างโจ่งแจ้ง" ในขณะที่ประกาศว่าสเปนกำลังประสานงานกับชาติพันธมิตรของสหภาพยุโรปและชาติพันธมิตรของเนโท มาร์การิตา โรเบลส์ รัฐมนตรีว่าการกระทรวงกลาโหมร้องขอให้มีการคว่ำบาตรรัสเซีย "อย่างรุนแรง" หลังจากเรียกการกระทำของรัสเซียว่า "มีแรงถึงดูดที่ไม่ธรรมดา" แต่ระบุว่าจะมีไม่กองทัพในนามเนโทในดินแดนของยูเครน เนื่องจากยูเครนมิได้เป็น "ชาติสมาชิกของเนโท"
วันที่ 27 กุมภาพันธ์ มาร์การิตา โรเบลส์ รัฐมนตรีว่าการกระทรวงกลาโหมประกาศจัดส่งยุทโธปกรณ์ทางทหารจำนวน 20 ตันไปยังยูเครน และได้ดำเนินการตามคำขอในการส่งเรือรบบลัส เด เลโซเข้าร่วมกับภารกิจของเนโท
สโลวาเกีย – นายกรัฐมนตรีเอดูอาร์ด เฮเกอร์ กล่าวว่า "จักรวรรดินิยมรัสเซียกำลังถูกฟื้นฟูขึ้นต่อหน้าต่อตาของเราในรูปแบบที่ก้าวร้าวและเข้มแข็ง" และเสริมเกี่ยวกับวลาดิมีร์ ปูติน ประธานาธิบดีรัสเซียว่า "ผู้ที่ตกเป็นเหยื่อสงครามครังนี้จะเป็นเหยื่อของเขา และเขาต้องเป็นผู้รับผิดชอบในสายตาของสาธารณชนทั่วโลก" วันที่ 24 กุมภาพันธ์ 2565 มีการประดับไฟสีน้ำเงินและเหลืองที่ปราสาทบราติสลาวาและพระราชวังกราสซัลโกวิชซึ่งเป็นทำเนียบประธานาธิบดีแห่งสโลวาเกียเพื่อแสดงความเป็นน้ำหนึ่งในเดียวกันกับยูเครน
สโลวีเนีย – นายกรัฐมนตรียาแน็ส ยานชา ประณาม "การรุกรานทางทหารต่อยูเครนอย่างไม่เคยปรากฏมาก่อน" ของรัสเซีย และเรียกร้องให้รัสเซียถอนกำลังทหารของตนออกโดยทันที และเคารพบูรณภาพแห่งดินแดนของยูเครนอย่างเต็มที่ โดยยืนยันอีกครั้งว่าสโลวีเนียสนับสนุนยูเครน ยานชามีกำหนดเยือนยูเครนในวันที่ 25 กุมภาพันธ์ 2562 เพื่อพูดคุยกับคู่ค้าชาวยูเครนของเขา มีการประดับธงชาติยูเครนที่รัฐสภาของสโลวีเนียในลูบลิยานา เพื่อเป็นสัญลักษณ์ของความเป็นน้ำหนึ่งใจเดียวกันและภารดรภาพระหว่างทั้งสองประเทศ
สวิตเซอร์แลนด์ – กระทรวงการต่างประเทศสวิตเซอร์แลนด์ออกแถลงการณ์ โดยพิจารณาว่าการกระทำของรัสเซียเป็น "การรุกราน" และ "การละเมิดกฎหมายระหว่างประเทศอย่างร้ายแรง" ในขณะที่ประธานาธิบดีอิกนาซีโอ กัสซิส ประกาศว่าจะสนับสนุนการคว่ำบาตรของสหภาพยุโรปในด้านการเดินทางและการเงิน แต่ยังไม่กำหนดมาตรการคว่ำบาตรของประเทศ อย่างไรก็ตาม สภาสหพันธรัฐจะยกเลิกแนวทางในวันที่ 28 กุมภาพันธ์ โดยประกาศว่าสวิตเซอร์แลนด์กำลังกำหนดมาตรการคว่ำบาตรทรัพย์สินของรัสเซียเช่นเดียวกับสหภาพยุโรป การยกเว้นจากมาตรการคว่ำบาตรเหล่านี้คือการจ่ายสำหรับวัตถุดิบด้านพลังงาน จากข้อมูลของกัสซิส การตัดสินใจนี้ไม่เคยเกิดขึ้นมาก่อนแต่ก็สอดคล้องกับความเป็นกลางของสวิตเซอร์แลนด์
สวีเดน – นายกรัฐมนตรีมักดาเลียนา อันเดอช็อนกล่าวว่า "สวีเดนประณามการรุกรานยูเครนอย่างต่อเนื่องของรัสเซียในเงื่อนไขที่รุนแรงที่สุด การกระทำของรัสเซียยังเป็นการโจมตีคำสั่งด้านความมั่นคงของยุโรปด้วย จะมีการตอบโต้ด้วยความสามัคคีและแข็งแกร่งในการเป็นน้ำหนึ่งใจเดียวกันกับยูเครน รัสเซียเท่านั้นที่จะต้องรับผิดชอบต่อความทุกข์ทรมานของมนุษย์"
สหราชอาณาจักร
สมเด็จพระราชินีนาถเอลิซาเบธที่ 2 แห่งสหราชอาณาจักร ทรงบริจาคด้วยความ "เอื้อเฟื้อ" ต่อคณะกรรมการฉุกเฉินด้านภัยพิบัติ (DEC) ในการร้องขอด้านมนุษยธรรมของยูเครน
นายกรัฐมนตรีบอริส จอห์นสัน กล่าวว่า "เขารู้สึกตกใจกับเหตุการณ์ที่น่ากลัวในยูเครน" และประณามว่า "ประธานาธิบดีปูตินได้เลือกเส้นทางแห่งการนองเลือก และการทำลายล้างด้วยการโจมตีโดยปราศจากการยั่วยุ"
ในระหว่างการเสด็จเยือนเซาท์เอ็นออนซี เจ้าชายชาลส์ เจ้าชายแห่งเวลส์ทรงประณามการรุกรานของรัสเซียโดยระบุว่า "สิ่งที่เราเห็นในโศกนาฏกรรมอันน่าสยดสยองในเซาท์เอ็นนั้นเป็นการโจมตีประชาธิปไตย การโจมตีสังคมเปิด และการโจมตีเสรีภาพ เรากำลังมองเห็นสิ่งเดียวกันนั้นกำลังเกิดขึ้นในยูเครนวันนี้อย่างไร้เหตุผลที่สุด ในจุดยืนที่เรายืนอยู่ตรงนี้ เราเป็นน้ำหนึ่งใจเดียวกันกับบรรดาผู้ที่กำลังก่อก้านความรุนแรงก้าวร้าว"
สำนักพระราชวังในดยุกและดัชเชสแห่งเคมบริดจ์ออกแถลงการณ์ผ่านทวิตเตอร์ โดยทั้งสองตรัสว่า "ในเดือนตุลาคม 2563 เรามีโอกาสได้พบกับประธานาธิบดีเซเลนสกีและสุภาพสตรีหมายเลขหนึ่งเพื่อเรียนรู้เกี่ยวกับความหวังและการมองโลกในแง่ดีสำหรับอนาคตของยูเครน วันนี้เราขอยืนเคียงข้างประธานาธิบดีและประชาชนชาวยูเครนทุกคน ในฐานะที่พวกเขาต่อสู้อย่างกล้าหาญเพื่ออนาคตนั้น"
เบน วอลเลซ รัฐมนตรีว่าการกระทรวงกลาโหมกล่าวว่า การกระทำของรัสเซียนั้นเป็น "การรุกรานอย่างเปลือกเปล่าต่อประเทศประชาธิปไตย"
ยิบรอลตาร์ – "การกระทำของรัสเซียในวันนี้ที่ก่อให้เกิดการรุกรานของประเทศอธิปไตย และประชาธิปไตยเต็มรูปแบบโดยไม่มีการยั่วยุหรือข้อแก้ตัวที่สมเหตุสมผล พวกเราไม่มีคาดหวังว่าจะได้เห็นการรุกรานที่ไม่อาจให้อภัยได้ในยุโรปในช่วงชีวิตของเรา ยิบรอลตาร์จึงร่วมกับนายกรัฐมนตรีแห่งสหราชอาณาจักร ผู้นำของประเภทอื่น ๆ และผู้คนทั่วโลกในการประณามการกระทำนี้ด้วยเงื่อนไขที่เข้มงวดที่สุด" ฟาเบียน ปิการ์โด หัวหน้าคณะรัฐมนตรีกล่าว ปิการ์โดยังเรียกร้องให้แบนเครือข่ายโทรทัศน์อาร์ทีที่ถูกควบคุมโดยรัฐของรัสเซียเมื่อวันที่ 25 กุมภาพันธ์ และผู้ให้บริการโทรทัศน์ของยิบรอลตาร์ตกลงที่จะระงับการออกอากาศของอาร์ที
เกิร์นซีย์ – "เกิร์นซีย์ปฏิบัติตามระเบียบการคว่ำบาตรของสหราชอาณาจักร และนโยบายต่างประเทศของสหราชอาณาจักร และจะดำเนินการต่อไป มาตรการที่ประกาศบางส่วนจะมีผลบังคับใช้โดยอัตโนมัติ และมีการสื่อสารกับภาคอุตสาหกรรมแล้ว การลงโทษอื่น ๆ บางส่วนที่ประกาศไปเมื่อวานนี้ อาจต้องมีกฎหมายใหม่ในสหราชอาณาจักร และหากเป็นเช่นนั้น รัฐจะดำเนินการร่วมกับสหราชอาณาจักรเพื่อให้แน่ใจว่ามาตรการคว่ำบาตรทั้งหมดจะมีผลบังคับใช้ และบังคับใช้ได้อย่างเท่าเทียม"
ไอล์ออฟแมน – รัฐบาลไอล์ออฟแมนมีการติดต่ออย่างใกล้ชิดกับรัฐบาลสหราชอาณาจักร และจะยังคงเป็นเช่นนั้นเกี่ยวกับสถานการณ์ในยูเครน "เราจะดำเนินการตามรัฐบาลสหราชอาณาจักร" นับตั้งแต่นั้นก็ได้มีการปิดน่านฟ้าและท่าเรือสำหรับยานพาหนะสัญชาติรัสเซีย และได้ขยายการคว่ำบาตรของสหราชอาณาจักรเพื่อบังคับใช้กับไอล์ออฟแมนโดยอัตโนมัติ และอัลฟริด แคนแนน หัวหน้าคณะรัฐมนตรีได้ประณามการกระทำของประธานาธิบดีรัสเซีย
เจอร์ซีย์ – ลินดอน ฟาร์นแฮม ผู้ช่วยหัวหน้าคณะรัฐมนตรี (รักษาการ) และวุฒิสมาชิกได้ออกแถลงการณ์ดังต่อไปนี้ "เราอยู่เคียงข้างสหราชอาณาจักรอย่างเต็มที่ในการประณามการกระทำที่ก้าวร้าวนี้ และเราจะดำเนินการตามการตอบสนองของสหราชอาณาจักรโดยทันที สหราชอาณาจักรมีหน้าที่รับผิดชอบด้านความสัมพันธ์ระหว่างประเทศ และเราจะดำเนินการคว่ำบาตรของทั้งสหราชอาณาจักรและสหประชาชาติ"
ออสเตรีย – คาร์ล เนแฮมเมอร์ นายกรัฐมนตรีออสเตรีย อ้างว่า "เกิดสงครามขึ้นในยุโรปอีกแล้ว" และประณามการโจมตีของรัสเซียและประกาศว่าออสเตรียนั้นเป็นน้ำหนึ่งใจเดียวกันกับยูเครน
อาเซอร์ไบจาน − ประธานาธิบดีอิลฮัม แอลีเยฟ เสนอให้มีการจัดการเจรจาระหว่างยูเครนและรัสเซีย และอาเซอร์ไบจานจะส่งความช่วยเหลือด้านมนุษยธรรมไปยังยูเครน
อาร์มีเนีย − รัฐบาลอาร์มีเนียแสดงความ "หวังว่าปัญหาที่มีอยู่ระหว่างสองรัฐที่เป็นมิตรจะได้รับการแก้ไขผ่านการเจรจาทางการทูต" และประกาศความพร้อมในการรับผู้ลี้ภัย
อันดอร์รา – รัฐบาลอันดอร์ราประณามการรุกรานดังกล่าว และนายกรัฐมนตรีซาวีเอร์ เอสปอต ร้องขอให้เกิดสันติภาพ โดยเขากล่าวว่า "ไม่ควรหันไปพึ่งพาสงคราม" วันที่ 2 มีนาคม อันดอร์ราเข้าร่วมการคว่ำบาตรทางเศรษฐกิจต่อรัสเซีย เอสปอตยอมรับว่าผลกระทบจะไม่ได้สูง แต่มันเป็นเรื่องของความเชื่อมั่น และอันดอร์ราไม่เคยใช้มาตรการคว่ำบาตรต่อประเทศอื่นมาก่อน
อับฮาเซีย – อัสลาน บซานิยา ประธานาธิบดีอับคาเซียระบุว่า การรุกรานยูเครนโดยรัสเซียนั้น "ชอบธรรมอย่างยิ่ง"
อิตาลี – นายกรัฐมนตรีมาริโอ ดรากี สัญญาว่า "จะทำทุกวิถีทางในการฟื้นฟูอำนาจอธิปไตยของยูเครน" และ "เป็นไปไม่ได้ที่จะมีการเจรจากับรัฐบาลมอสโก" และเรียกร้องให้รัสเซียถอนกองกำลังของตนกลับสู่พรมแดนที่เป็นที่ยอมรับโดยสากลอย่างไม่มีเงื่อนไข
เอสโตเนีย – นายกรัฐมนตรีคายา กัลลัส เรียกรัสเซียว่า "ภัยคุกคามต่อทั้งยุโรป"
แอลเบเนีย – อีลีร์ เมตา ประธานาธิบดีแอลเบเนียเรียกประชุมคณะมนตรีความมั่นคงแห่งชาติในวันที่ 24 กุมภาพันธ์ 2565 และได้ออกแถลงการณ์ "ประณามอย่างรุนแรงต่อการโจมตีทางทหารของรัสเซียในยูเครน" ว่าเป็น "การยกระดับที่ไร้เหตุผลและไม่ยุติธรรม" ซึ่ง "ถือเป็นการละเมิดกฎหมายระหว่างประเทศ กฎบัตรสหประชาชาติ ข้อตกลงมินสค์ บันทึกบูดาเปสต์ และบ่อนทำลายความมั่นคงและสันติภาพทั่วยุโรป" พร้อมทั้งแสดงความเสียใจกับผู้เสียชีวิตและ "แสดงความเป็นน้ำหนึ่งใจเดียวกันกับประชาชนชาวยูเครนและสถาบันประชาธิปไตย" โดยเป็นข้อความที่คล้ายคลึงกับนายกรัฐมนตรีเอดิ รามา แถลงไปก่อนหน้านั้นในทวิตเตอร์ ออลตา ชาชกา รัฐมนตรีว่าการกระทรวงยุโรปและการต่างประเทศ และเฟริต ฮอชา เอกอัครรัฐทูตสหประชาชาติในการประชุมคณะมนตรีความมั่นคง ได้เข้าร่วมกับสหรัฐในการเรียกร้องให้สหประชาชาติลงมติประณามการกระทำของรัสเซีย เนื่องจากความตั้งใจที่จะบังคับให้รัสเซียใช้สิทธิวีโต้ หลังจากการประชุมสุดยอดเนโท รามากล่าวว่า แอลเบเนียพร้อมที่จะรับผู้ลี้ภัยชาวยูเครนจำนวนพันกว่าคนที่ลี้ภัยสงคราม
ไอซ์แลนด์ – นายกรัฐมนตรีคาตริน ยาคอปสโตว์ทีร์ ประณามรัสเซียที่รุกรานยูเครนว่าเป็น "การละเมิดกฎหมายระหว่างประเทศที่ยอมรับไม่ได้"
ไอร์แลนด์
ประธานาธิบดีไมเคิล ดี. ฮิกกินส์ เรียกการรุกรานของรัสเซียว่า "ยอมรับไม่ได้และผิดศีลธรรม" และกล่าวว่า "ความรุนแรงนี้ต้องยุติลง รัสเซียต้องถอนกำลังทหาร การเพิ่มกำลังทหารต้องยุติลง พลเรือนทุกคนต้องได้รับมนุษยธรรมโดยสมบูรณ์ ความหวังอันริบหรี่ทุกประการในทางการทูตจะต้องถูกยึดไป"
นายกรัฐมนตรีไมเคิล มาร์ติน ประณามการกระทำที่ "อุกอาจ" ของรัสเซียในยูเครน และสัญญาว่า "จะมีการคว่ำบาตรอย่างรุนแรงจากสหภาพยุโรป" ในขณะที่กล่าวว่า "ความคิดของเราจะต้องอยู่กับประชาชนผู้บริสุทธิ์ของยูเครนในช่วงเวลานี้ ซึ่งเป็นช่วงเวลาที่ยากที่สุดของพวกเขา"
รองนายกรัฐมนตรีลีโอ วาแรดการ์ กล่าวว่า ในขณะที่ไอร์แลนด์นั้นเป็นกลางทางทหาร "ในความขัดแย้งนี้ ไอร์แลนด์ไม่อาจเป็นกลางได้เลย" ซึ่งไอร์แลนด์นั้นสนับสนุน "อย่างแน่วแน่และไม่มีเงื่อนไข" ในการสนับสนุนยูเครน เขาได้เปรียบเทียบการรุกรานยูเครนกับการรุกรานเชโกสโลวาเกียในปี 2482 โดยเรียกปูตินว่า "ฮิตเลอร์แห่งศตวรรษที่ 21"
ฮังการี
ประธานาธิบดียาโนช อาแดร์ ประณามอย่างรุนแรงต่อการรุกรานของรัสเซีย ซึ่ง "ฮังการีเคยต้องถูกบังคับให้ต้องทนกับเหตุการณ์ที่คล้ายกันในปี ค.ศ. 1956" อาแตร์กล่าวเสริมว่า "เรา [ฮังการี] ได้ทำทุกอย่างเพื่อให้ผู้นำรัฐบาลมอสโกยังคงรักษาระดับและอดกลั้น น่าเสียดายที่เราไม่ประสบความสำเร็จได้ เนื่องจากรัสเซียได้ทำตามแผนที่ไตร่ตรองไว้ล่วงหน้าแล้ว"
นายกรัฐมนตรีวิกโตร์ โอร์บาน กล่าวว่า "เราประณามการโจมตีทางทหารของรัสเซียร่วมกับพันธมิตรสหภาพยุโรปและเนโท" โดยเสริมว่าการส่งกองกำลังหรือยุทโธปกรณ์ไปยังยูเครนนั้น "ไม่มีปัญหา และเราจะทำแน่นอนในการช่วยเหลือด้านมนุษยธรรม"